OpenLLM-France/wikimedia huggingface dataset:
# Carl Gotthard Langhans

Carl Gotthard Langhans (Landeshut, 1732ko abenduaren 15a – Grüneiche 1808ko urriaren 1a) Prusian jaiotako alemaniar arkitektoa izan zen. Bere lanik nabarmenena Berlineko ikurra den Brandeburgoko Atea da.

## Biografia eta lana

Europa barrena bidaiatu zuen. Prusiako erregeak, Berlinera joateko eskatu zion eta bertan erresumako arkitekto eta eraikuntzen zuzendari nagusi izendatu zuen. Besteak beste Berlineko antzoki berria eta Brandeburgoko Atea eraiki zuen. Azken hau, Atenasko propileo famatuen imitazio handi bat da; bertan, enparantza handi batetik Ezkien pasealekura igarotzen da eta handik erregearen jauregira.
Antzoki berria bi eliza artean kokatuta dago, Gendarmes deritzon enparantzan eta askotan suak jota izan da.
Arkitekturari buruzko idatzi askoren egilea izan zen eta 1808 urtean Silesiara egindako bidaia batean hil egin zen.
* Datuak: Q313181
* Multimedia: Carl Gotthard Langhans / Q313181
# Carl Gustaf Wrangel

Carl Gustaf Wrangel (Skokloster, Uppsalatik hurbil, 1613ko abenduaren 13a - Spyker, Rügen uhartea, 1676ko uztailaren 5a) suediar jenerala izan zen. 1644. urtean daniarrak garaitu zituen Fehmarn-eko itsas guduan. Turena frantses mariskalarekin bat egin zuen, eta Ulmeko Bakea sinatzera behartu zuen Bavaria. Ondoren Bavaria inbaditu zuen, baina Westfaliara erretiratu behar izan zuen bavariarren erasoak zirela eta. Jeneral-almirantea zela, Fionia suediarrentzat eskuratu zen garaipena lortu zuen (1658). 1660. urtean Errege Kontseiluko kide izendatu zuten, eta 1664an Gerrako Eskolako lehendakari; baina ez zen kargua betetzeko gai izan, eta 1675. urtean, Fehrbellingo gudua galdu ondoren, kargutik kendu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q439909
* Multimedia: Carl Gustaf Wrangel / Q439909
# Carl Gustav Rehnskiöld

Carl Gustav Rehnskiöld kondea, (1651ko abuztuaren 6a-1722ko urtarrilaren 29a) Karlos XII.a Suediako erregearen agindupeko landa-marexal bat izan zen. Erraz haserretzen zen arren, Rehnskiölden trebezia militarrak Karlos erregearen aholkulari militar nagusi eta aginteko bigarrena bihurtu zuen; eta, horren ondorioz, "Iparraldeko Alexandroren Parmenion" ezizena jaso zuen.

## Biografia

Rehnskiöld Stralsunden jaio zen, eta Gierd Antoni Rehnskiölden eta Birgitta Torskeskålen semea zen.
Bere bizitzan zehar paper garrantzitsua bete zuen Iparraldeko Gerra Handian. Agintea zuen Fraustadteko guduan, eta gudu honen ondoren Karlos XII.a erregeak landa-marexal izendatu zuen, konde titulua ere emanez. Bere karrerako ekintza nabarmenen artean 1701 eta 1703 arteko poloniar kanpaina arrakastatsua eta Ukrainako kanpaina negargarria egon ziren, eta azken hau 1709an Poltavako guduarekin amaitu zen. Gudua erabateko porrota izan zen suediar armadarentzat, eta Rehnskiöld errusiarrek harrapatu zuten, 1718 arte gatibu izan zutena.
Bere garaiko suediar jeneralik garrantzitsuenetako bat izan zen, baina, hala ere, errusiar nagusitasun militarrari bidea erraztu zion, suediarra eroraraziz.
* Datuak: Q434380
* Multimedia: Carl Gustaf Rehnskiöld / Q434380
# Carl Friedrich Zelter

Carl Friedrich Zelter (Berlin, 1758ko abenduaren 11 - ibidem, 1832ko maiatzaren 15a) alemaniar musikagilea izan zen. Igeltsero-lanetan aritu zen aitarekin, baina gero Musika ikasketak egin zituen K.F. Faschekin, eta haren ondorengo izan zen zuzendari-lanetan, Singakademie edo Errege Kantu Akademian (1800). Prusiako Arte Ederretako Akademiako irakasle izan zen, eta 1809. urtean lieda lantzea helburu zuen Liedertafel koru-elkartea sortu zuen. Berlingo Udal Liburutegia antolatu zuen, eta J.S. Bachentzat leku berezia sortu zuen, haren lanak berpizteko. Goetheren adiskidea izan zen, eta ikasle izan zituen Mendelssohn eta Meyerbeer, besteak beste. Liedak, koruak, kantata batzuk, Igokundea (1807) oratorioa, requiem bat, Te Deum bat, eta biola eta orkestrarako kontzertu bat idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q58857
* Multimedia: Carl Friedrich Zelter / Q58857
# Calypso (Jean Michel Jarre)

Calypso Jean Michel Jarre frantziar musikagilearen abesti bat da. 1990. urtean Waiting for Cousteau diskoaren barnean kaleratu zuen.

## Kanpo estekak

* Calypso abestia entzungai
* Datuak: Q12255610
# Calypso (argipena)

Calypso izenak hainbat adiera du:
* Calypso (Ipar Carolina), AEBetan.
* Calypso, Bordeleko tranbia geltokia.
* Calypso, Jean Michel Jarreren abestia.
* Calypso ontzia, Jacques-Yves Cousteauren itsasontzia.
Kalipso idatzia:
* Kalipso, greziar mitologiako erregina bat
* Kalipso, Karibeko estilo musikal bat.
* Kalipso osina, Mediterraneoko 5270 metroko itsasoko osin bat.
# Calypso (itsasontzia)

Calypso, Jacques-Yves Cousteau frantziar ozeanografoak bere itsas ikerketetan erabilitako ozeanografia-ontzi bat izan zen.
Garaiko itsas-ikerketa gailu aurreratuenekin ekipatua, 1960 eta 1970eko hamarkadan burututako itsas-ikerketen dokumentaleko esker mundu mailan ozeanografiaren ikur bilakatu zen.
* Datuak: Q1027849
* Multimedia: Calypso (ship, 1943) / Q1027849
# Calypso Botez

Calypso Botez (Bacău, Errumania, 1880 - 1933) errumaniar idazlea zen, sufragista eta bere herrialdeko emakumeen eskubideen aldeko aktibista.

## Biografia

Iașiko Alexandru Ioan Cuza Unibertsitatean graduatuta, Bukarestera joan zen, eta bigarren hezkuntzako eskola bateko irakasle bihurtu. Gero, Gurutze Gorriko presidentea izan zen Galațin.1917an, Maria Baiulescu, Ella Negruzzi eta Elena Meissnerekin batera, Asociaţia de Emancipare Civil şi Politică a Femeii Române elkartea eta Errumaniako Emakumeen Batasuna (UFR) sortu zituen.
Emakumearen eskubideei buruz idatzi zuen, eta azpimarratu zuen Errumaniako Konstituzioaren lehen artikuluak ezartzen duela herritar guztiak berdinak direla. Gobernuaren boterearen erreformaren, emakumearen eskubideen eta dibortzioen eskubidearen alde jardun zuen. 1921ean, Consiliul Naţional al Femeilor Române sortu zuen, beste batzuekin batera.

## Obrak

Calypso Botezek liburu hauek idatzi zituen, besteak beste:
* Problema drepturilor femeii române [Emakumearen eskubideen gaia Errumanian] (1919)
* Problema feminismului. O sistematizare a elementelor lui [Feminismoaren auzia. Bere elementuak taldekatzeko ahalegina] (1920)
* Drepturile femeii în constituţia viitoare [Emakumearen eskubideak etorkizuneko Konstituzioan] (1922)
* Drepturile femeii în viitorul Cod Civil [Emakumeen eskubideak etorkizuneko Kode Zibilean] (1924)
* Emakumearen egoera juridikoari buruzko txostena (1932).

## Erreferentziak

* 1 2 Calypso Botez. ..
* ↑ «TikTok - Make Your Day» www.tiktok.com (Noiz kontsultatua: 2024-06-13).
* ↑ (Errumanieraz) «Calypso Botez – povestea unei feministe care a intrat în istorie» historia.ro (Noiz kontsultatua: 2024-06-13).

## Ikus, gainera

* Suffragette
* Sufragisten zapia
* Suffragette filma (2015)
* Emakumeen sufragismoa

## Kanpo estekak

* Datuak: Q16504047
# Bulgariar Jendarmeria

Bulgariar Jendarmeria (bulgarieraz Жандармерия - Zhandaramerya) Bulgariako polizia militarra da. Batzuetan ere MBP bezala ezaguna ere bada.

## Kanpo estekak

* Datuak: Q4024324
* Multimedia: Gendarmerie of Bulgaria / Q4024324
# Bulgur

Bulgur (turkierazko bulgur hitzetik ekarria) egosi ondoren lehortu eta txikitu egin den garia da. Oso erabilia da Magrebeko eta Ekialde Hurbileko sukaldaritzan. Bulgurra egiteko hainbat gari mota erabiltzen dituzte, ohikoena gari gogorra izanda.

## Prestaketa

Modu tradizionalean prestatu nahi izanez gero, kazola sakon batean sartu behar dira gari aleak, bertan egosten diren bitartean ale hauek mugitu behar dira koilararekin. Egosketa prozesua luzea da, hasieran su bizian izan behar ditugu eta poliki poliki suaren potentzia jaitsiko dugu. Gari aleak egosita daudenean eguzkitan uzten dira lehortzen 4 egunez.
Lehortze lanak egin ondoren, gari aleak birrindu behar dira, hauek irregularrak izango dira. Behin aleak zatituta berriro errepikatu behar da lehortze prozesua, zatitxo txikitan hobeto sikatzen baitira aleak. Egunak eguzkitan pasa eta gero hiru bulgur mota lortzen dira, lodia, fina eta oso fina.

## Eduki nutrizionala

Ehun gramo bulgur prestatu gabek dakarrena:
* Energia: 1.500kJ/360 kcal
* Zuntzak: 8 g
* Proteinak: 12,5 g
* Karbohidratoak: 69 g; horietatik 0,8 g azukrea.
* Koipeak: 1,75 g; horietatik 0,2 g gantz saturatua.

## Bulgur gazta

Bulgur gazta tradizio handiko jakia da Libanon. Ahuntz jogurta gehitzen zaio eta bere ohiko izena burghol da. Sarritan ahuntzik ez duten eta esnerik erosteko aukerarik ez duten nekazariek kechek el fouqara (pobreen gazta) izeneko aukera beganoa egiten dute.

## Erreferentziak

* ↑ Euskalterm: [Hiztegi terminologikoa] [2012]

## Kanpo estekak

* Datuak: Q250432
* Multimedia: Bulgur / Q250432
# Bulgariaren banaketa administratiboa

Bulgariaren banaketa administratiboa 28 probintziaz (bulgarieraz: singularrean област, oblast; pluralean области, oblasti) osaturik dago. Probintzia guztiek hiriburuaren izena hartzen dute. Probintzia horiek udalerritan banatzen dira (bulgarieraz: община, obshtina).

## Probintziak

| Probintzia | Biztanleria (2001ko errolda) | Biztanleria (2011ko errolda) | Biztanleriaren hazkundea (2001/2011) | Eremua (km²) | Bizt. dentsitatea (/km²) | Udalerriak | Eskualdea |
| Blagoevgrad | 341.173 | 323.552 | -%5,2 | 6.449,47 | 49,95 | 14 | Hego-mendebaldea |
| Burgas | 423.547 | 415.817 | -%1,8 | 7.748,07 | 54,58 | 13 | Hego-ekialdea |
| Dobritx | 215.217 | 189.677 | -%11,9 | 4.719,71 | 40,36 | 8 | Ipar-ekialdea |
| Gabrovo | 144.125 | 122.702 | -%14,9 | 2.023,01 | 59,77 | 4 | Ipar-erdialdea |
| Haskovo | 277.478 | 246.238 | -%11,3 | 5.533,29 | 61,06 | 11 | Hego-erdialdea |
| Kardzhali | 164.019 | 152.808 | -%6,8 | 3.209,11 | 37,90 | 7 | Hego-erdialdea |
| Kiustendil | 162.534 | 136.686 | -%15,9 | 3.051,52 | 45,16 | 9 | Hego-mendebaldea |
| Lovetx | 169.951 | 141.422 | -%16,8 | 4.128,76 | 34,21 | 8 | Ipar-mendebaldea |
| Montana | 182.258 | 148.098 | -%18,7 | 3.635,38 | 41,20 | 11 | Ipar-mendebaldea |
| Pazardzhik | 310.723 | 275.548 | -%11,3 | 4.456,92 | 62,72 | 12 | Hego-erdialdea |
| Pernik | 149.832 | 133.530 | -%10,9 | 2.394,22 | 56,18 | 6 | Hego-mendebaldea |
| Pleven | 311.985 | 269.752 | -%13,5 | 4.653,32 | 63,98 | 11 | Ipar-mendebaldea |
| Plovdiv | 715.816 | 683.027 | -%4,6 | 5.972,89 | 114,35 | 18 | Hego-erdialdea |
| Razgrad | 152.417 | 125.190 | -%17,9 | 2.639,74 | 47,28 | 7 | Ipar-erdialdea |
| Ruse | 266.157 | 235.252 | -%11,6 | 2.803,36 | 89,93 | 8 | Ipar-erdialdea |
| Xumen | 204.378 | 180.528 | -%11,7 | 3.389,68 | 53,65 | 10 | Ipar-ekialdea |
| Silistra | 142.000 | 119.474 | -%15,9 | 2.846,29 | 41,74 | 7 | Ipar-erdialdea |
| Sliven | 218.474 | 197.473 | -%9,6 | 3.544,07 | 54,16 | 4 | Hego-ekialdea |
| Smolian | 140.066 | 121.752 | -%13,1 | 3.192,85 | 34,47 | 10 | Hego-erdialdea |
| Sofia hiria | 1.170.842 | 1.291.591 | +%10,3 | 1.348,90 | 957,44 | 1 | Hego-mendebaldea |
| Sofia probintzia | 273.240 | 247.489 | -%9,4 | 7.062,33 | 34,01 | 22 | Hego-mendebaldea |
| Stara Zagora | 370.615 | 333.265 | -%10,1 | 5.151,12 | 67,20 | 11 | Hego-ekialdea |
| Targovixte | 137.689 | 120.818 | -%12,3 | 2.558,53 | 44,17 | 5 | Ipar-ekialdea |
| Varna | 462.013 | 475.074 | +%2,8 | 3.819,47 | 124,40 | 12 | Ipar-ekialdea |
| Veliko Tarnovo | 293.172 | 258.494 | -%11,8 | 4.661,57 | 55,19 | 10 | Ipar-erdialdea |
| Vidin | 130.074 | 101.018 | -%22,3 | 3.032.88 | 32,89 | 11 | Ipar-mendebaldea |
| Vratsa | 243.036 | 186.848 | -%23,1 | 3.619.77 | 45,59 | 10 | Ipar-mendebaldea |
| Jambol | 156.070 | 131.447 | -%15,8 | 3.355.48 | 31,23 | 5 | Hego-ekialdea |

## Erreferentziak

* 1 2 3 Census 2011 PDF, nsi.bg
* 1 2 Census 2011, censusresults.nsi.bg

## Kanpo estekak

* Bulgariaren azpibanaketak countrystudies.us webgunean
* Datuak: Q10374501
* Multimedia: Subdivisions of Bulgaria / Q10374501
# Bulgariera

Bulgariera (български, ˈbɤ̞ɫɡɐrski ahoskatua) Bulgarian eta Serbia zein Ukrainako inguru batzuetan mintzatzen den hizkuntza indoeuroparra da. Zehazki, Bulgaria, Dobrudja, Hego Valakia eta Besarabian hitz egiten den hizkuntza hego-eslaviarra da. Mazedonia, Grezia eta Turkian ere bulgarieraren dialekto bereziak mintzatzen dira.

## Alfabetoa

Karaktere zirilikoz idazten da:
| А а /a/ | Б б /b/ | В в /v/ | Г г /g/ | Д д /d/ | Е е /ɛ/ | Ж ж /ʒ/ | З з /z/ | И и /i/ | Й й /j/ |
| К к /k/ | Л л /l/ | М м /m/ | Н н /n/ | О о /ɔ/ | П п /p/ | Р р /r/ | С с /s/ | Т т /t/ | У у /u/ |
| Ф ф /f/ | Х х /x/ | Ц ц /ʦ/ | Ч ч /tʃ/ | Ш ш /ʃ/ | Щ щ /ʃt/ | Ъ ъ /ɤ̞/, /ə/ | Ь ь /◌ʲ/ | Ю ю /ju/ | Я я /ja/ |

## Historia

Alfabeto zirilikoz idatzia, bulgariera zaharra (IX-XI. m.) Ekialdeko Elizako hizkuntza eslaviar ofiziala izan zen eta eragin handia izan zuen gainerako hizkuntza eslaviar handien garapenean. Bulgariar literaturak ospe handia hartu zuen mundu eslaviar osoan XIV. mendera arte. Otomandar Inperioaren zapalkuntzak (1396-1878) eten zuen literatur aberastasun hori eta abertzaletasunak XIX. mendean indar berezia hartu arte, bulgarierak ez zuen berriro literatura higikunderik izan.

### Bulgariera moderno batua

Bulgariera moderno batua XIX. mendean sortu zen. Tradizio aberatseko hiztegiaz gainera, bulgariera modernoak grezieratiko, turkieratiko, errusieratiko eta frantsesetiko maileguak hartu ditu nagusiki.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 38. araua: Munduko estatu-izenak, herritarren izenak, hizkuntza ofizialak eta hiriburuak. .

## Kanpo estekak

* Datuak: Q7918
* Multimedia: Bulgarian language / Q7918
# Bulgarograsso

Bulgarograsso Italiako udalerri bat da. Comoko probintzian kokatuta dago, Lombardia eskualdean. 4.003 biztanle ditu, 3,77 kilometro koadroko azaleran banatuta.

## Mugakideak

Bulgarograssok honako udalerri hauekin egiten du muga:
Appiano Gentile Cassina Rizzardi Guanzate Lurate Caccivio Villa Guardia

## Kanpo estekak

* Datuak: Q244149
* Multimedia: Bulgarograsso / Q244149
# Bulgariar lev

Lev (bulgarieraz: лев) Bulgariako txanpon ofiziala da. 100 stotinkitan (стотинки) banaturik, ISO 4217 kodea BGN du. Lev hitzak antzinako bulgarieraz lehoia esan nahi du, egungo bulgarieraz lav bilakatu zena.

## Kanpo estekak

* Datuak: Q172540
* Multimedia: Money of Bulgaria / Q172540
# Bulgarierazko Wikipedia

Bulgarierazko Wikipedia Wikipediaren bulgarierazko edizioa da. 2003ko abenduan jarri zen abian, eta 2009ko urriaren hasieran 80.000 artikulu zituen eta Wikipedien zerrendan 33.a zen.

## Kanpo estekak

* Bulgarierazko Wikipedia
* Datuak: Q11913
* Multimedia: Bulgarian Wikipedia / Q11913
# Bulger (Pennsylvania)

Bulger Ameriketako Estatu Batuetako erroldak esleitutako leku bat da. Washington konderrian kokatuta dago, Pennsylvania estatuan. 379 biztanle ditu, 3,723867 kilometro koadroko azaleran banatuta.

## Ikus, gainera

* Washington konderria

## Kanpo estekak

* Datuak: Q4996383
# Candelaria de la Frontera

Candelaria de la Frontera El Salvadorko Santa Ana departamenduko udalerri bat da. 91.13 km²ko azalera du eta 2007ko erroldaren arabera 22686 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q1154656
* Multimedia: Candelaria de la Frontera / Q1154656
# Candelo

Candelo Italiako udalerri bat da. Biellako probintzian kokatuta dago, Piemonte eskualdean. 7.228 biztanle ditu, 15,12 kilometro koadroko azaleran banatuta.

## Mugakideak

Candelok honako udalerri hauekin egiten du muga:
Benna Biella Cossato Gaglianico Valdengo Verrone Vigliano Biellese

## Kanpo estekak

* Datuak: Q18040
* Multimedia: Candelo / Q18040
# Candelária (Rio Grande do Sul)

Candelária Brasilgo udalerri bat da, Rio Grande do Sul estatuan kokatua. 28.906 biztanle ditu 943,945 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1786799
* Multimedia: Candelária (Rio Grande do Sul) / Q1786799
# Candespinako gudua

Candespinako gudua 1111ko urriaren 26an Alfontso I.a Nafarroakoak eta bere emaztea zen Urraka Gaztelakoak Sepúlvedatik gertu dagoen Campo de la Espinan egindako gudua izan zen. Alfontsoren garaipena berriro aste gutxi barru Viadangosko guduan errepikatu zen.

## Historia

Gudua Alfontso eta Urrakaren arteko botera lortzeko borrokaren zati bat izan zen. Urrakaren basailua zen Henrike I.a Portugalgoak (Borgoinako dukerrian soldaduak erreklutatzen ari zela) Alfontso aliatu zuen Galiziako Erresuma bitan zatitzearen truke
Gudua izan zenean, Urraka bere hiriburua zen Burgosen zegoen, guduzelaian bere maitalea zen Gomez Gonzalez izanik. Alfontsok garaipena lortu eta Henrike Portugalgoak Gomez Gonzalez gaztelarra hil zuen. Gudua eta gero Petri Gonzalez Larakoak Gomez Gonzalez ordezkatu zuen. Bitartean, Henrikek alderdiz aldatu eta erreginarekin bat egin zuen. Hori zela eta, nafar-aragoiar armadak Peñafielernatz jo zuen, setiatu ezin zenentzat jotzen zuten gotorleku baterantz hain zuzen ere

## Data

Guduaren data zehatza ezezaguna da
* Historia Compostelanak 1110ean zela dio.
* Luiz Gonzaga de Azevedo historialariak ere Gomez Gonzalezen heriotza urte hartako urriaren 15ean izan zela zioen.
* Anales castellanos segundos izeneko urtekariak honela deskribatu zuen gudua:
| « | Era MCXLVIIII, VII kal. novembr. rex Adefonsus aragonensis et comes Enricus occiderunt comitem domno Gomez in campo de Spina Era 1049 [AD 1111], azaroaren kalenden 7.a [urriaren 26a]. Alfontso aragoiar erregeak eta Henrike kondeak On Gomez kondea hil zuten Espinako zelaian | » |
* Annales Compostellani izeneko urtekariak oraindik laburragoa da:
| « | Era MCXLIX occiderunt comitem Gometium Era 1049an Gomez kondea hil zuten | » |
* Tolosa Okzitaniako San Saturnino elizaren eskutitzek ere 1111n zela diote

## Erreferentziak

* ↑ Bernard F. Reilly (1982), The Kingdom of León-Castilla under Queen Urraca, 1109–1126, (Princeton: Princeton University Press), 358
* ↑ José María Lakarra (1947), "Dos documentos interesantes para la historia de Portugal" Revista Portuguesa de História, 3:291–305.
* 1 2 Reilly 1982, 74.
* ↑ Bernard F. Reilly (1998), The Kingdom of León-Castilla under King Alfonso VII, 1126–1157 (Philadelphia: University of Pennsylvania Press), 168.
* ↑ Reilly 1982, 75.
* ↑ Gonzaga de Azevedo (1940), História da Portugal, 3. lib. (Lisboa), 181–191,
* 1 2 Reilly 1982, 74 n100.
* ↑ Soterraña Martín Postigo (1967), "Alfonso I el Batallador y Segovia," Estudios segovianos, 19:16.

## Kanpo estekak

* Datuak: Q3754937
# Candeleda

Candeleda Ávilako udalerria da, Arenas de San Pedro eskualdean dagoena.
2009ko urtarrilaren 1eko erroldaren arabera 5.166 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1442696
* Multimedia: Candeleda / Q1442696
# Candia (Abadín)

    Artikulu hau Galiziako herriari buruzkoa da; beste esanahietarako, ikus «Candia (argipena)».
Candia, Espainiako Galizia autonomia erkidegoko Abadín udalerrian dagoen parrokia bat da, Lugoko probintzian. 2015ean 84 biztanle zituen.
* Datuak: Q12385143
* Multimedia: Candia, Abadín / Q12385143
# Candelario

Candelario Salamancako udalerria da, Béjar eskualdean dagoena.
2009ko urtarrilaren 1eko erroldaren arabera 981 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1777917
* Multimedia: Candelario / Q1777917
# Candelas (musika taldea)

Candelas Llanuwchllyneko (Gales) rock musika talde bat da, 2009an sortua. Galesez abesten dute gehienbat, eta lau disko eta bost single argitaratu dituzte.

## Historia

Taldeak 2011n argitaratu zuen Kim Y Syniad lehenengo diskoa, Peno Productions diskoetxearekin. Diskoetxe horrekin beste album bat kaleratu zuten: Candelas. Lehenengo diskoan ingelesezko zein galesezko abestiak ekoiztu zituzten, eta bigarrenean galesez soilik abesten zuten. 2013an, Candelas I Ka Ching diskoetxera aldatu zen, eta diskoetxe horrekin beste bi album eta hiru single argitaratu zituzten. 2014aren otsailean hiru Y Selar sari irabazi zituzten: galeserazko abesti onena, album onena, eta talde onena. 2015aren otsailean galesezko banda onenarentzako saria irabazi zuten berriz ere. Bodoli'n Ddistaw taldearen hirugarren albuma 2015 urteko galesezko album onenetarikoa izendatu zuten.
Taldeak Galeseko musika festibal askotan hartu du parte, hala nola, Festival Number 6, Maes B, eta Tafwyl. Azken horretan talde nagusia izan zen 2016an eta 2017an. 2017an laugarren diskoa grabatzen hasi ziren, eta 2018an kaleratu zuten Wyt Ti'n Meiddio Dod i Chwarae izenarekin, bi singleekin batera.

## Diskografia
### Singleak

| Izena | Izena euskaraz | Urtea |
| Cynt a’n Bellach | Azkarrago eta Urrunago | 2014 |
| Dim Cyfrinach | Sekreturik Ez | 2014 |
| Ddoe, Heddiw, a 'Fory | Atzo, Gaur eta Bihar | 2017 |
| Gan Bo Fi'n Gallu | Ahal Dudalako | 2018 |
| O! Mor Effeithiol | Oh! Zer Eraginkorra | 2018 |

### Albumak eta EPak

| Izena | Izena euskaraz | Luzera | Diskoetxea | Urtea |
| Kim Y Syniad (EP) | Kim Ideia | 19:40 | Peno Productions | 2011 |
| Candelas | Candelas | 44:33 | Peno Productions | 2013 |
| Bodoli'n Ddistaw | Isilik Existitzen | 39:56 | I Ka Ching | 2014 |
| Wyt Ti'n Meiddio Dod I Chwarae? | Jolasten Etortzera Ausartzen Zara? | 54:12 | I Ka Ching | 2018 |

## Erreferentziak

* ↑ (Galeseraz) «Hat-tric i Candelas yng Ngwobrau’r Selar» golwg360.
* ↑ (Ingelesez) «Yws Gwynedd, Candelas and Sŵnami triumphant at Welsh music awards» Wales Online 2015/02/23.
* ↑ (Galeseraz) «Albwm Cymraeg y Flwyddyn» Eisteddfod jatorrizkotik artxibatua (artxibatze data: 2017/07/28).

## Kanpo estekak

* Candelas erabiltzailearen profila, Twitter zerbitzuan
* Candelas erabiltzailearen orria, Facebook zerbitzuan
* Taldearen orria I Ka Ching diskoetxearen webgunean
* Datuak: Q29023719
* Multimedia: Candelas / Q29023719
# Bulmore

Bulmore edota Bullmoor, galesez: Y Pwll Mawr, Galesko Newport hiriko herrixka bat da. Caerleon udalerriaren hego-ekialdean dago.

## Kanpo estekak

* Datuak: Q4997119
# Bullón ibaia

Bullón ibaia ibilbidea Kantabriatik egiten duen Espainia iparraldeko mendiko ibai labur bat da.
Bullón ibaia Peña Labran jaiotzen da eta Pesaguero eta Cabezón de Liébana udalerrietatik jaisten da Deva ibaiarekin Ojedon elkartu arte. Zeharkatzen duen udalerririk garrantzitsuena Cabezón de Liébana da.
Deva ibaia Fuente Dén jaiotzen da, Camaleño udalerritik, Potesetik, non Quiviesa ibaiaren urak jasotzen dituen eta Cillorigo de Liébana udalerrian sartuz, Ojedo herrian Bullón ibaiaren urak jasotzen ditu, ondoren La Hermidako haizpitartea zeharkatu eta Cares ibaiarekin elkartzeko.

## Kanpo estekak

* Datuak: Q8253601